

**"Мүлiктi жария етуге байланысты рақымшылық жасау туралы"
Қазақстан Республикасының Заңын iске асыру жөнiндегi шаралар туралы**

Қазақстан Республикасы Премьер-Министрінің 2006 жылғы 13 шілдедегі N 200-ө Өкімі

      1. Қоса берiлiп отырған "Мүлiктi жария етуге байланысты рақымшылық жасау туралы" Қазақстан Республикасының 
Заңын
 iске асыру мақсатында қабылдануы қажет нормативтiк құқықтық кесiмдердiң тiзбесi (бұдан әрi - тiзбе) бекiтiлсiн.

      2. Орталық атқарушы органдар тiзбеге сәйкес нормативтiк құқықтық кесiмдердiң жобаларын әзiрлесiн және белгiленген тәртiппен Қазақстан Республикасының Үкiметiне бекiтуге енгiзсiн.

      3. Жергiлiктi атқарушы органдар, Қазақстан Республикасы Қаржы министрлiгiнiң Салық комитетi, сондай-ақ өзге де мүдделi мемлекеттiк органдар мен ұйымдар "Мүлікті жария етуге байланысты рақымшылық жасау туралы" Қазақстан Республикасының Заңында белгiленген мерзiмде мүлiктi жария етудiң жүргiзiлуін қамтамасыз етсін.

*Премьер-Министр*

                                           Қазақстан Республикасы
  
                                             Премьер-Министрiнiң
  
                                           2006 жылғы 13 шiлдедегi
  
                                             N 200-ө өкiмiмен
  
                                                    бекiтiлген

**"Мүлiктi жария етуге байланысты рақымшылық жасау туралы"**
  
**Қазақстан Республикасының Заңын iске асыру мақсатында**
  
**қабылдануы қажет нормативтiк құқықтық кесiмдердiң тiзбесi**

|  |  |  |  |  |
| --- | --- | --- | --- | --- |
| P/c   N | Нормативтiк құқықтық кесiмнiң атауы | Аяқталу нысаны | Орындалуына жауапты мемлекеттік органдар | Орындау мерзімі |
| 1 | 2 | 3 | 4 | 5 |
| 1 | Құқықтары Қазақстан Республикасының заңнамасына сәйкес ресiмделмеген Қазақстан  Республикасының аумағындағы жылжымайтын мүлiктiң жария етiлуiн жүргiзу ережесiн бекiту туралы | Қазақстан   Республикасы Үкiметiнiң қаулысы | Әдiлетминi   (жинақтау) ИСМ Қаржыминi   ЖРА | 2006 жылғы шілде |
| 2 | Құқықтары Қазақстан Республикасының заңнамасына сәйкес ресiмделмеген Қазақстан Республикасының аумағындағы жылжымайтын мүлiктiң жария етiлуiн жүргiзу жөнiндегi комиссия туралы үлгi ереженi бекiту туралы | Қазақстан   Республикасы Үкiметiнiң қаулысы | Әдiлетминi   (жинақтау) ИСМ Қаржыминi   ЖРА | 2006 жылғы шілде |
| 3 | "Мүлiктi жария етуге байланысты рақымшылық жасау туралы" Қазақстан Республикасының Заңына сәйкес жария етiлген жылжымайтын мүлiк объектiлерiн пайдалануға қабылдауды ұйымдастыру және жүргiзу ережесiн бекiту туралы | Қазақстан   Республикасы Үкiметiнiң қаулысы | ИСМ (жинақтау)   ЖРА | 2006 жылғы шілде |
| 4 | "Мүлiктi жария етуге байланысты рақымшылық жасау туралы" Қазақстан Республикасының Заңына сәйкес жария етiлген жер учаскелерiне құқықтарды ресiмдеу ережесiн бекiту туралы | Қазақстан   Республикасы Үкiметiнiң қаулысы | ЖРА (жинақтау)   ИСМ | 2006 жылғы шілде |
| 5 | "Қазақстан Республикасының Бiрыңғай бюджеттiк сыныптамасын бекiту туралы" Қазақстан Республикасы Үкiметiнiң 2004 жылғы 24 желтоқсандағы N 1362 қаулысына толықтырулар енгiзу туралы | Қазақстан   Республикасы Үкiметiнiң қаулысы | ЭБЖМ | 2006 жылғы шілде |
| 6 | Салық органдарында мүлiктiң жария етiлуiн жүргiзу жөнiндегi нұсқаулықты бекiту туралы | Қазақстан   Республикасы Қаржы министрінің бұйрығы | Қаржымині | 2006 жылғы шілде |

Ескертпе:
  
аббревиатуралардың толық жазылуы:
  
Қаржыминi - Қазақстан Республикасы Қаржы министрлiгi
  
Әдiлетминi - Қазақстан Республикасы Әдiлет министрлiгi
  
ИСМ - Қазақстан Республикасы Индустрия және сауда министрлiгi
  
ЭБЖМ - Қазақстан Республикасы Экономика және бюджеттiк жоспарлау министрлiгi
  
ЖРА - Қазақстан Республикасы Жер ресурстарын басқару агенттiгi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК